Document ID: /roh_data/filtered/fineweb-2-filterrobots_roh.jsonl.gz/18547

A las 11 e 33 è passà l’emprim tren da vitgira tras il tunnel. La presidenta da la Confederaziun – Simonetta Sommaruga – è arrivada curt avant las 11 cun in tren spezial en il Tessin. Cun il tunnel dal Ceneri è la nova lingia da viafier tras las Alps NEAT terminada.
En ses pled d'avertura ha Sommaruga ludà la decisiun dals Svizzers da realisar il project NEAT. Il tunnel dal Ceneri portia ils Svizzers pli da strusch in da l'auter. Il tunnel dettia in stausch al traffic public en Svizra e rinforzia il Tessin.
Pervi da la pandemia da corona han las festivads per inaugurar il tunnel dal Ceneri gì lieu en in rom pli pitschen – senza ils 650 giasts – ch’eran previs l’emprim.